“ดวงใจ-ฉัตรชัย” ควักเงิน 339 ลบ.เก็บหุ้น SAWAD อีก 9.14 ล้านหุ้น มั่นใจธุรกิจโต
"ดวงใจ-ฉัตรชัย" ควักเงิน 339 ลบ.เก็บหุ้น SAWAD อีก 9.14 ล้านหุ้น มั่นใจธุรกิจโตตามเป้า
18 พ.ค. 2561

สำนักงานคณะกรรมการหลักทรัพย์และตลาดหลักทรัพย์ หรือก.ล.ต เปิดเผยว่า เมื่อวันที่ 16 พ.ค 2561 นางสาวดวงใจ แก้วบุตตา กรรมการบริษัทศรีสวัสดิ์ คอร์ปอเรชั่น จำกัด (มหาชน) หรือ SAWAD ได้เข้าซื้อหุ้น SAWAD จำนวน 6,591,600 หุ้น ที่ราคาเฉลี่ย 37.36 บาทต่อหุ้น คิดเป็นมูลค่าประมาณ 246.26 ล้านบาท
ขณะเดียวกัน นายฉัตรชัย แก้วบุตตา คู่สมรส เข้าซื้อหุ้น SAWAD วันที่ 16 พ.ค.61 จำนวน 2,550,000 หุ้น ราคาเฉลี่ย 36.72 บาท คิดเป็นมูลค่า 93.63ล้านบาท
โดยรวมทั้งสองรายการ พบว่าเป็นการซื้อหุ้นทั้งหมด 9.14 ล้านหุ้น มูลค่ารวม 339 ล้านบาท